Kane svever videre - ny Tottenham-seier
0Queens Park Rangers 0Tottenham Hotspur Tottenham har reist seg etter at de ble slått ut av Europa League mot Fiorentina, og tapte ligacupfinalen mot Chelsea sist helg. – Reaksjonen på at vi ble slått ut av Europa har vært fantastisk. Det var vanskelig etter tapet mot Fiorentina, sier Tottenham-manager Mauricio Pochettino. 3-2-triumfen mot Swansea på onsdag, ble fulgt opp av en ny trepoenger i dag, og i hovedrollen var den «nye» stjernespissen Kane. – Jeg elsker å spille fotball nå. Det å være ute på banen med lagkamerater og kamerater. Jeg føler meg bra og selvsikker, og det er ekstra viktig for en spiss å føle det, sier Kane.Etter bare seks minutter på Loftus Road kunne Kane ha satt inn kampens første mål, men Robert Green reddet headingen. Deretter hadde QPR-spiss Charlie Austin to sjanser - den siste et knallskudd i tverrliggeren. Så løsnet det for Kane og Tottenham. Med god hjelp fra Green i QPR-målet. Andros Townsens slo et frispark inn i feltet, Green bommet totalt og Kane kunne enkelt heade ballen i det tomme målet. Da var det spilt 34 minutter i London. VG live: Referat fra kampen Tidlig i 2. omgang klinket Christian Eriksen ballen stolpen fra langt hold, og dansken hadde en ny kjempesjanse etter en times spill. I mellomtiden hadde Bobby Zamora svidd hanskene til Hugo Lloris med en avslutning fra skrått hold. Det var uansett Tottenham som jevnt over hadde overtaket, og den andre scoringen kom etter 68 minutter. QPRs midtstopperduo, Rio Ferdinand og Steven Caulker gjorde en elendig jobb, og plutselig var Kane alene med keeper. 21-åringen rundet Green og trillet ballen i nettet - spissens 26. scoring for sesongen. Tidligere Tottenham-spiller Sandro reduserte et kvarter før full tid da han banket ballen lavt til venstre for keeper, og hjemmelaget presset på for en utlinging. Men de kom ikke nærmere enn Austins avslutning som ble blokkert av Nabil Bentaleb inne i straffefeltet. Problemet var at han brukte hendene, men dommeren mente tydeligvis at skuddet kom fra kloss hold. Nærmere kom ikke hjemmelaget, og Tottenham klatret opp på sjetteplass med tre poeng opp til Manchester United på fjerdeplassen som gir Champions League-spill neste sesong. VG kommer med mer. PS! Kane har nå 16 scoringer i Premier League - bare én mindre enn toppscorerne Sergio Agüero og Diego Costa.
(QPR-Tottenham 1-2) Harry Kanes (21) drømmesesong er langt ifra over. Med to nye fulltrefere mot QPR har han 26 scoringer så langt denne sesongen.